CELEX: 32015R0878
Language: sl
Date: 2015-06-08 00:00:00
Title: Uredba Sveta (EU) 2015/878 z dne 8. junija 2015 o spremembi Uredbe (EU) št. 1352/2014 o omejevalnih ukrepih glede na razmere v Jemnu

9.6.2015   
            
            
               SL
            
            
               Uradni list Evropske unije
            
            
               L 143/1
            
         UREDBA SVETA (EU) 2015/878
   z dne 8. junija 2015
   o spremembi Uredbe (EU) št. 1352/2014 o omejevalnih ukrepih glede na razmere v Jemnu
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 215 Pogodbe,
   ob upoštevanju Sklepa Sveta 2014/932/SZVP z dne 18. decembra 2014 o omejevalnih ukrepih glede na razmere v Jemnu (1),
   ob upoštevanju skupnega predloga Visokega predstavnika Unije za zunanje zadeve in varnostno politiko ter Evropske komisije,
   ob upoštevanju naslednjega:
   
               (1)
            
            
               Sklep 2014/932/SZVP uveljavlja Resolucijo Varnostnega sveta Združenih narodov (RVSZN) 2140 (2014) z dne 26. februarja 2014 o omejevalnih ukrepih glede na razmere v Jemnu in določa omejitve za vstop ter zamrznitev sredstev in gospodarskih virov določenih oseb, ki jih je Odbor, ustanovljen v skladu z odstavkom 19 RVSZN 2140 (2014), uvrstil na seznam.
            
         
               (2)
            
            
               Uredba Sveta (EU) št. 1352/2014 (2) uveljavlja Sklep 2014/932/SZVP.
            
         
               (3)
            
            
               Varnostni svet Združenih narodov je 14. aprila 2015 sprejel Resolucijo 2216 (2015), s katero je razširil področje uporabe meril za uvrstitev na seznam in uvedel embargo na dobavo orožja za osebe in subjekte, uvrščene na seznam, in tiste, ki delujejo v njihovem imenu ali po njihovih navodilih v Jemnu, ali v njihovo korist. Svet se je s Sklepom (SZVP) 2015/882 (3) o spremembi Sklepa 2014/932/SZVP odločil ustrezno razširiti področje uporabe meril za uvrstitev na seznam.
            
         
               (4)
            
            
               Nekateri od teh ukrepov spadajo na področje uporabe Pogodbe o delovanju Evropske unije, zato je predvsem zaradi zagotovitve, da jih bodo gospodarski subjekti v vseh državah članicah enotno uporabljali, za njihovo izvajanje potrebno regulativno ukrepanje na ravni Unije.
            
         
               (5)
            
            
               Uredbo (EU) št. 1352/2014 bi bilo zato treba ustrezno posodobiti –
            
         SPREJEL NASLEDNJO UREDBO:
   Člen 1
   Uredba (EU) št. 1352/2014 se spremeni:
   
               1.
            
            
               v členu 1 se doda naslednja točka:
               
                           „(j)
                        
                        
                           ‚tehnična pomoč‘ pomeni vsako tehnično podporo pri popravilih, razvoju, proizvodnji, sestavljanju, preizkušanju, vzdrževanju ali drugih tehničnih storitvah in je lahko v obliki navodil, svetovanja, usposabljanja, prenosa praktičnega znanja ali spretnosti ali svetovalnih storitev; vključuje tudi ustne oblike pomoči.“
                        
                     ;
            
         
               2.
            
            
               vstavi se naslednji člen:
               „Člen 1a
               Prepovedano je:
               
                           (a)
                        
                        
                           neposredno ali posredno zagotavljati tehnično pomoč v zvezi z vojaškimi dejavnostmi ter dobavljanjem, izdelavo, vzdrževanjem in uporabo orožja ter sorodnega materiala vseh vrst, vključno z orožjem in strelivom, vojaških vozil in opreme, paravojaške opreme in rezervnih delov za našteto opremo vsem fizičnim ali pravnim osebam, subjektom ali organom, navedenim v Prilogi I;
                        
                     
                           (b)
                        
                        
                           neposredno ali posredno financirati ali zagotavljati finančno pomoč v zvezi z vojaškimi dejavnostmi, zlasti nepovratna sredstva, posojila in zavarovanje izvoznih kreditov, pa tudi zavarovanje in pozavarovanje, za vsakršno prodajo, dobavo, prenos ali izvoz orožja in sorodnega materiala ali za zagotavljanje s tem povezane tehnične pomoči vsem fizičnim ali pravnim osebam, subjektom ali organom, navedenim v Prilogi I.“
                        
                     ;
         
               3.
            
            
               v členu 3(1) se doda naslednja točka:
               
                           „(d)
                        
                        
                           dejanja, s katerimi se krši embargo na orožje, uveden s členom 1 Sklepa 2014/932/SZVP, ali ovira dostava humanitarne pomoči Jemnu, dostop do nje ali njeno razdeljevanje v Jemnu.“
                        
                     
         Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Luxembourgu, 8. junija 2015
      
         
            Za Svet
         
         
            Predsednica
         
         D. REIZNIECE-OZOLA
      
   
   
      (1)  UL L 365, 19.12.2014, str. 147.
   
      (2)  Uredba Sveta (EU) št. 1352/2014 z dne 18. decembra 2014 o omejevalnih ukrepih glede na razmere v Jemnu (UL L 365, 19.12.2014, str. 60).
   
      (3)  Sklep Sveta (SZVP) 2015/882 z dne 8. junija 2015 o spremembi Sklepa 2014/932/SZVP o omejevalnih ukrepih glede na razmere v Jemnu (glej stran 11 tega Uradnega lista).